**Az emberi erőforrások minisztere**

**... /2017 . (....) EMMI rendelete**

**a 2017/2018. tanév rendjéről**

A nemzeti köznevelésről szóló 2011. évi CXC. törvény 94. § (1) bekezdés *a)*, *b)*, *p)* és *r)* pontjában kapott felhatalmazás alapján, a Kormány tagjainak feladat- és hatásköréről szóló 152/2014. (VI. 6.) Korm. rendelet 48. § 10. pontjában meghatározott feladatkörömben eljárva - a szakképzés tekintetében a Kormány tagjainak feladat- és hatásköréről szóló 152/2014. (VI. 6.) Korm. rendelet 90. § 16. pontjában meghatározott feladatkörében eljáró nemzetgazdasági miniszterrel egyetértésben - a következőket rendelem el:

***1. A rendelet hatálya***

**1. §** A rendelet hatálya kiterjed

*a)* fenntartóra való tekintet nélkül

*aa)* az általános iskolákra,

*ab)* a gimnáziumokra,

*ac)* a szakgimnáziumokra,

*ad)* a szakközépiskolákra [a továbbiakban az *ab)–ad)* pont alattiak együtt: középiskola],

*ae)* a szakiskolákra [a továbbiakban az *ac)–ae)* pont alattiak együtt: szakképző iskola],

*af)* a készségfejlesztő iskolákra [a továbbiakban az *ab)–af)* pont alattiak együtt: középfokú iskola],

*ag)* az alapfokú művészeti iskolákra,

*ah)* a kiegészítő nemzetiségi nyelvoktató iskolákra [a továbbiakban az *aa)–ah)* pont alattiak együtt: iskola],

*ai)* a gyógypedagógiai, konduktív pedagógiai nevelési-oktatási intézmények iskoláira és kollégiumaira, továbbá a fejlesztő nevelés-oktatást végző iskolaként működő gyógypedagógiai, konduktív pedagógiai nevelési-oktatási intézményekre,

*aj)* a kollégiumokra,

*ak)* a többcélú intézmények iskoláira és kollégiumaira [a továbbiakban az *a)* pont alattiak együtt: nevelési-oktatási intézmény],

*b)* az Oktatási Hivatalra (a továbbiakban: Hivatal),

*c)* a fővárosi és megyei kormányhivatalokra, a járási (fővárosi kerületi) hivatalokra,

*d)* a tankerületi központra és a Klebelsberg Központra,

*e)* a Nemzeti Szakképzési és Felnőttképzési Hivatalra,

*f)* a tanulókra és az iskolákba jelentkezőkre,

*g)* a pedagógusokra,

*h)* a nevelő és oktató munkát végző más szakemberekre és a nem pedagógus-munkakört betöltőkre, valamint

*i)* a tanulók és a jelentkezők törvényes képviselőire.

***2. A tanév, a tanítási év***

**2. §** (1) A nevelési-oktatási intézményekben a munkát a tanév, ezen belül a tanítási év keretei között kell megszervezni.

(2) Ha e rendelet másképp nem rendelkezik, a 2017/2018. tanévben a tanítási év első tanítási napja 2017. szeptember 1. (péntek) és utolsó tanítási napja 2018. június 15. (péntek). A tanítási napok száma – ha e rendelet másképp nem rendelkezik – száznyolcvan nap. A nappali oktatás munkarendje szerint működő szakgimnáziumban százhetvennyolc, gimnáziumban, szakközépiskolában és szakiskolában a tanítási napok száma százhetvenkilenc nap.

(3) Az iskola utolsó, befejező évfolyamán vagy befejező szakképzési évfolyamán az utolsó tanítási nap

*a)* középfokú iskolákban – a *b)-e)* pontban meghatározott kivétellel – 2018. május 3.,

*b)* a rendészetért felelős miniszter fenntartásában működő szakgimnáziumokban 2018. május 18.,

*c)* a honvédelemért felelős miniszter fenntartásában működő, kizárólag a honvédelemért felelős miniszter hatáskörébe tartozó szakképesítésekre való felkészítést folytató szakképző iskolában 2018. május 25.,

*d)* szakképző iskolákban féléves, másféléves, két és féléves képzésben vagy keresztféléves oktatásban, egész számú tanéves képzésben részt vevő tanulók részére 2018. január 5.,

*e)* a két évfolyamos részszakképesítésekre való felkészítést folytató szakiskolákban és a HÍD II. részszakképesítésekre való felkészítést folytató szakközépiskolákban 2018. június 1.

(4) A tanítási év lezárásának, a tanuló minősítésének, a magasabb évfolyamra lépésnek nem akadálya, ha az iskola a rendkívüli tanítási szünet elrendelése miatt kieső tanítási napokat a nemzeti köznevelésről szóló 2011. évi CXC. törvény (a továbbiakban: Nkt.) 30. § (3) bekezdésében meghatározottak szerint nem tudja teljes egészében pótolni. Az iskola indokolt esetben gondoskodik az elmaradt tananyag 2018/2019. tanítási évben történő feldolgozásáról.

(5) A tanítási év lezárását követően az iskola – ha az iskola fenntartója, működtetője azzal egyetért és az ahhoz szükséges feltételeket biztosítja – a tanulói részére pedagógiai program végrehajtásához nem kapcsolódó foglalkozásokat szervezhet, amelyeken a részvételt a tanuló, kiskorú tanuló esetén a szülő az iskola igazgatójához benyújtott kérelemben kezdeményezheti.

(6) A 2017/2018. évi átmeneti időszak téli közfoglalkoztatásával összefüggő képzési programban felnőttoktatás keretében részt vevő tanulók a 2017/2018. tanévre 2017. szeptember 1-jét követően is beiratkozhatnak.

**3. §** (1) Az alapfokú művészeti iskolákban és a felnőttoktatásban a tanítási év első és utolsó napját – a tanítási év első és utolsó hetének keretében – az igazgató határozza meg.

(2) A szakképesítések megszerzésére való felkészítés a szakképző iskola azon szakképzési évfolyamain, amelyeken – a szakképzésről szóló törvényben szabályozott esetekben – közismereti képzés nem folyik, a keresztféléves oktatásszervezés keretében február első hetében is megkezdhető. A tanítási év első és utolsó napját az iskola igazgatója állapítja meg a 2. § (3) bekezdése figyelembevételével úgy, hogy a tanítási napok száma a 2. § (2) bekezdésében foglaltaknak megfeleljen.

**4. §** (1) A tanítási év első féléve 2018. január 19-ig tart. Az iskolák 2018. január 26-ig értesítik a tanulókat, kiskorú tanuló esetén a szülőket az első félévben elért tanulmányi eredményekről. A 3. §-ban meghatározott esetekben az első félév utolsó napját az igazgató állapítja meg. Az értesítést ettől a naptól számított öt munkanapon belül kell megküldeni.

(2) Az első félév és a tanítási év utolsó napját követő tizenöt napon belül az iskoláknak nevelőtestületi értekezleten el kell végezniük a pedagógiai munka elemzését, értékelését, hatékonyságának vizsgálatát. A nevelőtestületi értekezletről készített jegyzőkönyvet tájékoztatás céljából meg kell küldeni az iskolaszéknek, az intézményi tanácsnak és a fenntartónak.

***3. Tanítási szünet a tanítási évben, a tanítás nélküli munkanapok***

**5. §** A tanítási évben – a tanítási napokon felül – a nevelőtestület a tanév helyi rendjében meghatározott pedagógiai célra az általános iskolában hat, a nappali oktatás munkarendje szerint működő gimnáziumban, szakközépiskolában és szakiskolában hét, a szakgimnáziumban nyolc munkanapot tanítás nélküli munkanapként használhat fel, amelyből egy tanítás nélküli munkanap programjáról – a nevelőtestület véleményének kikérésével – az iskolai diákönkormányzat jogosult dönteni, egy tanítás nélküli munkanap kizárólag pályaorientációs célra használható fel.

**6. §** (1) Az őszi szünet 2017. október 30-ától 2017. november 3-ig tart. A szünet előtti utolsó tanítási nap 2017. október 27. (péntek), a szünet utáni első tanítási nap 2017. november 6. (hétfő).

(2) A téli szünet 2017. december 27-től 2018. január 2-ig tart. A szünet előtti utolsó tanítási nap 2017. december 22. (péntek), a szünet utáni első tanítási nap 2018. január 3. (szerda).

(3) A tavaszi szünet 2018. március 29-től 2018. április 3-ig tart. A szünet előtti utolsó tanítási nap 2018. március 28. (szerda), a szünet utáni első tanítási nap 2018. április 4. (szerda).

(4) Az iskola az (1)-(3) bekezdésben meghatározott szünetek mellett – a tanítási év kezdő és befejező napjának változatlanul hagyásával – más időpontban is adhat a tanulóknak szünetet, valamint a szünetek kezdő és befejező napját módosíthatja, ha – az Nkt. 30. § (2) és (3) bekezdésében meghatározottak megtartásával – a heti pihenőnapon tartott tanítási nappal ehhez a szükséges feltételeket megteremti.

(5) A nemzetiségi oktatásban részt vevő iskolák az (1)-(3) bekezdésben meghatározott időpontoktól eltérhetnek, továbbá a (4) bekezdésben meghatározottak szerint a tanulók részére szünetet adhatnak, ha azt a nemzetiségi hagyományok vagy az anyanemzet hagyományai indokolják.

(6) Az (1)-(5) bekezdésben szabályozott szünetek napjain, ha azok munkanapra esnek, az iskolának – szükség esetén – gondoskodnia kell a tanulók felügyeletéről. A felügyelet megszervezéséről több iskola közösen is gondoskodhat.

(7) A jogszabály által országosan egységesen elrendelt munkanap-áthelyezést – az Nkt. 30. § (1) bekezdése értelmében – a nevelési-oktatási intézményekben is alkalmazni kell.

***4. A vizsgák rendje***

**7. §** (1) A középiskolai érettségi vizsgákat, a szakképző iskolai szakmai vizsgákat az 1. mellékletben foglaltak szerint kell megtartani.

(2) Az alapfokú művészeti iskolákban a tanítási év utolsó három hetében lehet vizsgát szervezni. A vizsga időpontját az iskola igazgatója határozza meg.

***5. A középfokú iskolai, a kollégiumi, valamint a Köznevelési és a Szakképzési Hídprogramba történő felvételi eljárás lebonyolításának ütemezése a 2017/2018. tanévben***

**8. §** A középfokú iskolai, a kollégiumi, valamint a Köznevelési és a Szakképzési Hídprogramba történő felvételi eljárás lebonyolításának ütemezését a 2. melléklet tartalmazza.

***6. A tanulmányi versenyek***

**9. §** (1) A 3. melléklet tartalmazza azoknak a tanulmányi versenyeknek a jegyzékét, amelyeket az oktatásért felelős miniszter hirdet meg az iskolák részére, továbbá amelyeket pályáztatás nélkül anyagilag és szakmailag támogat.

(2) Az iskola a munkatervében határozza meg azokat a tanulmányi versenyeket, amelyekre felkészíti a tanulókat.

(3) Az iskola a jegyzékben nem szereplő tanulmányi versenyre, továbbá diákolimpiára történő felkészítést akkor építheti be a munkatervébe, ha azzal az iskolaszék, ennek hiányában az iskolai szülői szervezet, az iskolai diákönkormányzat és az intézményi tanács véleményének kikérését követően a fenntartó egyetért.

(4) A szakképzés tanulmányi versenyei tekintetében az (1) és a (3) bekezdésben foglaltakat azzal az eltéréssel kell alkalmazni, hogy a szakképesítésért felelős miniszter az általa kiírt szakmai tanulmányi versenyre vonatkozó felhívásnak a Magyar Közlöny mellékleteként megjelenő Hivatalos Értesítőben történő megjelentetéséről 2017. november 17-ig gondoskodik, egyúttal intézkedik a felhívásnak a kormányzati portálon való közzétételéről.

***7. A témahetek megszervezése***

**10. §** (1) A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: miniszteri rendelet) 7. § (4) bekezdése szerinti projektoktatást lehetővé tevő témaheteket a tanítási évben az oktatásért felelős miniszter az alábbi időpontok szerint hirdeti meg:

*a)* pénzügyi tudatosság és gazdálkodás hete 2018. március 5. és 2018. március 9. között,

*b)* digitális témahét 2018. április 9. és 2018. április 13. között,

*c)* fenntarthatósági témahét 2018. április 23. és 2018. április 27. között.

(2) A nevelési-oktatási intézmény a munkatervében meghatározott módon részt vehet a témahetekhez kapcsolódó programokon, továbbá a tantervben előírt, az adott témával összefüggő tanítási órákat, foglalkozásokat a témahét keretében megszervezheti.

***8. Országos mérés, értékelés, szakmai ellenőrzés elrendelése***

**11. §** (1) Az Nkt. 80. § (1) bekezdése alapján, a miniszteri rendelet 79. § (6) bekezdésében meghatározott méréseket, értékeléseket a 2017/2018. tanévben a Hivatal szervezi meg 2018. május 23. napjára. A mérés napja tanítási napnak minősül, amelyet az érintett tanulók a mérésben való részvétellel teljesítenek, további kötelező tanórai foglalkozás a művészeti és a testnevelés órák kivételével számukra nem szervezhető. A méréshez szükséges adatokat az érintett nevelési-oktatási intézmények a Hivatal részére 2017. november 24-ig küldik meg, a Hivatal által meghatározott módon.

(2) A hatodik, a nyolcadik és a tizedik évfolyamon a matematikai alapkészségek vizsgálatához szükséges mérőeszközt az adott nemzetiség nyelvén is rendelkezésre kell bocsátani azokban az iskolákban, ahol a matematika tantárgyat az adott nemzetiség nyelvén oktatják, és az (1) bekezdésben meghatározott mérést az adott nemzetiség nyelvén bonyolítják le.

(3) A Hivatal 2019. február 28-ig országos, intézményi és fenntartói szintű elemzéseket készít, majd megküldi az intézményi szintű elemzéseket az intézmények vezetőinek, az intézményi és a fenntartói szintű elemzéseket a fenntartóknak, továbbá azokat a honlapján nyilvánosságra hozza. A Hivatal az országos elemzést megküldi az oktatásért felelős miniszternek, aki azt 2019. április 26-ig a kormányzati portálon nyilvánosságra hozza.

(4) A miniszteri rendelet 135. §-a alapján a két tanítási nyelvű nevelést-oktatást folytató általános iskolában a Hivatal 2018. május 30-ára szervezi meg azt a célnyelvi mérést, amely a hatodik évfolyamon a Közös Európai Referenciakeret (a továbbiakban: KER) szerinti A2 szintű, a nyolcadik évfolyamon a KER szerinti B1 szintű nyelvtudást méri. A méréshez szükséges adatokat az érintett általános iskolák a Hivatal részére 2017. november 24-ig, az elvégzett iskolai vizsgálatok tanulói és intézményi adatait 2018. június 15-ig küldik meg, a Hivatal által meghatározott módon. A mérések eredményét az érintett általános iskola a Hivatal által közzétett javítókulcsok alapján állapítja meg, és az eredményeket idegen nyelvenként és évfolyamonként lebontva a honlapján teszi közzé 2018. június 15-ig.

(5) A (4) bekezdésben foglalt iskolák célnyelvi mérésben részt vevő tanulóinak kivételével az iskolák hatodik és nyolcadik évfolyamán angol vagy német nyelvet első idegen nyelvként tanulók körében le kell folytatni a Hivatal által szervezett írásbeli idegen nyelvi mérést. A tanulók idegen nyelvi szövegértési készségeit vizsgáló mérőeszközöket a Hivatal készíti el, a mérést az iskola pedagógusai 2018. május 16-án végzik el a Hivatal által az iskolákhoz eljuttatott mérőeszközök alkalmazásával. Az iskola a mérést saját döntése alapján kiegészítheti az idegen nyelvi szóbeli tudásfelméréssel is az érintett tanulóknál. A méréshez szükséges adatokat az érintett nevelési-oktatási intézmények a Hivatal részére 2017. november 24-ig, az elvégzett iskolai vizsgálatok tanulói és intézményi adatait 2018. június 15-ig küldik meg, a Hivatal által meghatározott módon. A mérések eredményét az érintett iskola a Hivatal által közzétett javítókulcsok alapján állapítja meg, és az eredményeket idegen nyelvenként és évfolyamonként lebontva a honlapján teszi közzé 2018. június 15-ig.

(6) A tanuló eltérő ütemű fejlődéséből, fejlesztési szükségleteiből fakadó egyéni hátrányok csökkentése, továbbá az alapkészségek sikeres megalapozása és kibontakoztatása érdekében az általános iskolák 2017. október 13-ig felmérik azon első évfolyamos tanulóik körét, akiknél az óvodai jelzések vagy a tanév kezdete óta szerzett tapasztalatok alapján az alapkészségek fejlesztését hangsúlyosabban kell a későbbiekben támogatni, és ezért a tanító indokoltnak látja az azt elősegítő pedagógiai tevékenység megalapozásához a Diagnosztikus fejlődésvizsgáló rendszer alkalmazását. Az igazgatók 2017. október 27-ig a Hivatal által meghatározott módon jelentik a Hivatalnak az érintett tanulók létszámát. Az e bekezdésben meghatározott vizsgálatokat az iskoláknak a kiválasztott tanulókkal 2017. december 1-ig kell elvégezniük.

(7) A 2017/2018. tanévben az Nkt. 80. § (9) bekezdése alapján, országos mérés, értékelés keretében a tanulók fizikai állapotának és edzettségének vizsgálatát az iskoláknak – az 1-4. évfolyamon, valamint a felnőttoktatásban tanulók kivételével – a nappali rendszerű iskolai oktatásban részt vevő tanulók esetében 2018. január 9. és 2018. április 27. között kell megszervezniük. A mérés eredményeit az érintett nevelési-oktatási intézmények 2018. június 1-jéig töltik fel a NETFIT® rendszerbe.

**12. §** (1) 2017. november 2. és 2018. február 28. között szakmai ellenőrzés keretében kell megvizsgálni a köznevelési információs rendszer (KIR) intézménytörzsi, személyi nyilvántartásában, valamint a 2017. októberi OSAP-jelentésben a köznevelési intézmények által nyújtott adatszolgáltatások jogszabályi feltételeknek történő megfelelését.

(2) Az (1) bekezdés szerinti szakmai ellenőrzés lebonyolítását és koordinálását a Hivatal látja el. Az ellenőrzésről készült jelentést a Hivatal 2018. június 29-ig küldi meg az oktatásért felelős miniszter részére.

***9. Az országos mérés, értékelés alapján meghatározott tanulói képességszint-határok***

**13. §** Az országos mérés, értékelés alapján meghatározott tanulói képességszint-határokat a 4. melléklet tartalmazza.

***10. Záró rendelkezések***

**14. §** Ez a rendelet 2017. szeptember 1-jén lép hatályba.

**15. §** Ez a rendelet 2019. június 1-jén hatályát veszti.

Budapest, 2017.

Balog Zoltán

emberi erőforrások minisztere

Egyetértek:

Varga Mihály

nemzetgazdasági miniszter

*1. melléklet a ... /2017 . (.... ) EMMI rendelethez*

***I. Érettségi vizsgaidőszakok, vizsganapok***

1. A 2017. évi október-novemberi írásbeli érettségi vizsgák

|  |  |  |  |
| --- | --- | --- | --- |
|  | A | B | C |
| 1. | Emelt szintű írásbeli érettségi vizsga | Középszintű írásbeli érettségi vizsga | Időpont |
| 2. | nemzetiségi nyelv és irodalom | nemzetiségi nyelv és irodalom | 2017. október 13., 8.00 |
| 3. | magyar nyelv és irodalom | magyar nyelv és irodalom, magyar mint idegen nyelv | 2017. október 16., 8.00 |
| 4. | földrajz | földrajz | 2017. október 16., 14.00 |
| 5. | matematika | matematika | 2017. október 17., 8.00 |
| 6. | latin nyelv, héber nyelv | latin nyelv, héber nyelv | 2017. október 17., 14.00 |
| 7. | történelem | történelem | 2017. október 18., 8.00 |
| 8. | francia nyelv | francia nyelv | 2017. október 18., 14.00 |
| 9. | angol nyelv | angol nyelv | 2017. október 19., 8.00 |
| 10. | kémia, gazdasági ismeretek, katonai alapismeretek | kémia, katonai alapismeretek, természettudomány, pszichológia | 2017. október 19., 14.00 |
| 11. | ágazati és ágazaton kívüli szakmai vizsgatárgyak | ágazati és ágazaton kívüli szakmai vizsgatárgyak, vizuális kultúra | 2017. október 20., 8.00 |
| 12. | - | filozófia | 2017. október 20., 14.00 |
| 13. | német nyelv | német nyelv | 2017. október 24., 8.00 |
| 14. | belügyi rendészeti ismeretek | mozgóképkultúra és médiaismeret, dráma, belügyi rendészeti ismeretek | 2017. október 24., 14.00 |
| 15. | informatika | informatika | 2017. október 25., 8.00 |
| 16. | orosz nyelv, egyéb, más vizsganapon nem szereplő nyelvek | orosz nyelv, egyéb, más vizsganapon nem szereplő nyelvek | 2017. október 25., 14.00 |
| 17. | olasz nyelv | olasz nyelv | 2017. október 26., 8.00 |
| 18. | biológia, társadalomismeret | biológia | 2017. október 26., 14.00 |
| 19. | spanyol nyelv | spanyol nyelv | 2017. október 27., 8.00 |
| 20. | fizika | fizika, ének-zene, művészettörténet | 2017. október 27., 14.00 |

2. A 2017. évi október-novemberi szóbeli érettségi vizsgák

|  |  |  |  |
| --- | --- | --- | --- |
|  | A | B | C |
| 1. | Emelt szintű szóbeli érettségi vizsga | Középszintű szóbeli érettségi vizsga | Időpont |
| 2. | szóbeli vizsgák | - | 2017. november 9 –13. |
| 3. | - | szóbeli vizsgák | 2017. november 20 – 24. |

3. A 2018. évi május-júniusi írásbeli érettségi vizsgák

|  |  |  |  |
| --- | --- | --- | --- |
|  | A | B | C |
| 1. | Emelt szintű írásbeli érettségi vizsga | Középszintű érettségi írásbeli vizsga | Időpont |
| 2. | nemzetiségi nyelv és irodalom | nemzetiségi nyelv és irodalom | 2018. május 4., 8.00 |
| 3. | magyar nyelv és irodalom | magyar nyelv és irodalom, magyar mint idegen nyelv | 2018. május 7., 8.00 |
| 4. | matematika | matematika | 2018. május 8., 8.00 |
| 5. | történelem | történelem | 2018. május 9., 8.00 |
| 6. | angol nyelv | angol nyelv | 2018. május 10., 8.00 |
| 7. | német nyelv | német nyelv | 2018. május 11., 8.00 |
| 8. | informatika | - | 2018. május 14., 8.00 |
| 9. | latin nyelv, héber nyelv | latin nyelv, héber nyelv | 2018. május 14., 14.00 |
| 10. | biológia | biológia | 2018. május 15., 8.00 |
| 11. | társadalomismeret | - | 2018. május 15., 14.00 |
| 12. | ágazati és ágazaton kívüli szakmai vizsgatárgyak | ágazati és ágazaton kívüli szakmai vizsgatárgyak | 2018. május 16., 8.00 |
| 13. | - | informatika | 2018. május 17., 8.00 |
| 14. | belügyi rendészeti ismeretek | ének-zene, művészettörténet, belügyi rendészeti ismeretek | 2018. május 17., 14.00 |
| 15. | kémia | kémia | 2018. május 18., 8.00 |
| 16. | földrajz | földrajz | 2018. május 18., 14.00 |
| 17. | fizika | fizika | 2018. május 22., 8.00 |
| 18. | - | vizuális kultúra | 2018. május 22., 14.00 |
| 19. | francia nyelv | francia nyelv | 2018. május 23., 8.00 |
| 20. | - | filozófia | 2018. május 23., 14.00 |
| 21. | spanyol nyelv | spanyol nyelv | 2018. május 24., 8.00 |
| 22. | - | mozgóképkultúra és médiaismeret, dráma | 2018. május 24., 14.00 |
| 23. | olasz nyelv | olasz nyelv | 2018. május 25., 8.00 |
| 24. | gazdasági ismeretek, katonai alapismeretek | katonai alapismeretek, természettudomány, pszichológia | 2018. május 25., 14.00 |
| 25. | orosz nyelv, egyéb, más vizsganapon nem szereplő nyelvek | orosz nyelv, egyéb, más vizsganapon nem szereplő nyelvek | 2018. május 28., 8.00 |

4. A 2018. évi május-júniusi szóbeli érettségi vizsgák

|  |  |  |  |
| --- | --- | --- | --- |
|  | A | B | C |
| 1. | Emelt szintű szóbeli érettségi vizsga | Középszintű szóbeli érettségi vizsga | Időpont |
| 2. | szóbeli vizsgák | - | 2018. június 7 – 14. |
| 3. | - | szóbeli vizsgák | 2018. június 18 – 29. |

***II. Szakmai vizsgaidőszakok, vizsganapok***

1. A szakgimnáziumokban, a szakközépiskolákban, a szakiskolákban a szakmai vizsgák írásbeli, szóbeli és gyakorlati vizsgarészét, valamint írásbeli, interaktív, szóbeli és gyakorlati vizsgatevékenységét a 2-4. és a 6. pontban meghatározottak kivételével az alábbi időpontban kell megszervezni:

*a)* írásbeli vizsgarész, írásbeli és interaktív vizsgatevékenység:

2017. október 2 – 6. 8.00-tól

szóbeli és gyakorlati vizsgarész, valamint szóbeli és gyakorlati vizsgatevékenység:

2017. október

*b)* írásbeli vizsgarész, írásbeli és interaktív vizsgatevékenység:

2018. február 5 – 9. 8.00-tól

szóbeli és gyakorlati vizsgarész, valamint szóbeli és gyakorlati vizsgatevékenység:

2018. február-március

*c)* írásbeli vizsgarész, írásbeli és interaktív vizsgatevékenység:

2018 . május 14 – 15., május 17 – 18., május 23. 8.00-tól

szóbeli és gyakorlati vizsgarész: 2018. május-június

szóbeli és gyakorlati vizsgatevékenység: 2018. május-június

2. A honvédelemért felelős miniszter által fenntartott iskolai rendszerű szakképzésben oktatott szakképesítések szakmai vizsgáinak írásbeli vizsgaidőpontja: 2018. június 6 .

3. A rendészetért felelős miniszter által fenntartott rendészeti szakgimnáziumokban, iskolai rendszerű szakképzésben oktatott szakképesítések írásbeli, szóbeli és gyakorlati vizsgaidőpontjai:

*a)* írásbeli: 2017. szeptember 22. 9.00

szóbeli és gyakorlati: 2017. október 4-6.

*b)* írásbeli: 2018. január 3. 9.00

szóbeli és gyakorlati: 2018. január 8 – 12.

*c)* írásbeli: 2018. május 23. 9.00

szóbeli és gyakorlati: 2018. június 6 – 22.

4. A vizsgaidőszak meghatározásánál a felsőfokú szakképzés esetén figyelembe kell venni a felsőoktatási intézmények vizsgarendjét.

5. Az egyes, Országos Képzési Jegyzékben szereplő szakképesítések szakmai vizsgájának írásbeli és interaktív vizsgatevékenységének szakképesítésenként, illetve tantárgyanként meghatározott vizsgaidőpontját, valamint a tételek átvételének idejét és módját a szakképesítésért felelős miniszter közleményben teszi közzé.

6. A szakgimnáziumokban a szakmai vizsgák írásbeli vizsgarésze, valamint írásbeli, interaktív vizsgatevékenysége 2018. május 31-én is megszervezhető (pótnap) abban az esetben, ha a vizsgázó szakmai vizsgát, valamint érettségi vizsgát is tesz, és az írásbeli vizsgák, továbbá az írásbeli vagy interaktív vizsgatevékenységek azonos napra eső időpontjai nem teszik lehetővé a mindkét vizsgán való részvételt. A vizsgaidőpontok egybeeséséről, a pótnap igénybevételének szükségességéről a szakgimnázium a vizsgabejelentés és tételigénylés megküldésével egyidejűleg értesíti a szakképesítésért felelős minisztert és a szakmai vizsga írásbeli letételét biztosító intézményt.

7. A HÍD II. keretében megszerezhető részszakképesítések írásbeli vizsgatevékenységeinek időpontja 2018. június 14., a további vizsgatevékenységeket 2018. június 29-ig kell megszervezni.

*2. melléklet a … /2017. (....) EMMI rendelethez*

***A középfokú iskolai, a kollégiumi, valamint a Köznevelési és a Szakképzési Hídprogramba történő felvételi eljárás lebonyolításának ütemezése a 2017/2018. tanévben***

|  |  |  |
| --- | --- | --- |
|  | A | B |
| 1. | Határidők | Feladatok |
| 2. | 2017. 09. 11. | Az oktatásért felelős miniszter pályázatot hirdet az Arany János Tehetséggondozó Programba, az Arany János Kollégiumi Programba, valamint az Arany János Kollégiumi-Szakközépiskolai Programba történő jelentkezésről. |
| 3. | 2017. 09. 30. | A Hivatal a honlapján közlemény formájában nyilvánosságra hozza a középfokú iskolák tanulmányi területeinek meghatározási formáját. |
| 4. | 2017. 10. 20. | A középfokú iskolák a középfokú intézmények felvételi információs rendszerében - Hivatal által közzétett közleményben foglaltak szerint - meghatározzák tanulmányi területeiket, és rögzítik a felvételi eljárásuk rendjét tartalmazó felvételi tájékoztatójukat. |
| 5. | 2017. 10. 20. | A középfokú iskoláknak, kollégiumoknak nyilvánosságra kell hozniuk a honlapjukon a felvételi tájékoztatójukat. |
| 6. | 2017. 10. 31. | Az általános iskola tájékoztatja a nyolcadik évfolyamos tanulókat a felvételi eljárás rendjéről. |
| 7. | 2017. 11. 15. | A Hivatal közzéteszi a 6 és 8 évfolyamos gimnáziumi központi írásbeli felvételi vizsgát szervező gimnáziumok, továbbá a nyolcadik évfolyamosok számára központi írásbeli felvételi vizsgát szervező intézmények jegyzékét. |
| 8. | 2017. 12. 08. | A tanulók jelentkezése a központi írásbeli felvételi vizsgára közvetlenül a központi írásbeli felvételi vizsgát szervező - az Arany János Tehetséggondozó Programra történő pályázat benyújtása esetén a pályázatban megjelölt - intézménybe. |
| 9. | 2017. 12. 12. | Az Arany János Tehetséggondozó Programra történő pályázatok benyújtása. |
| 10. | 2017. 12. 13. | A központi írásbeli felvételi vizsgát szervező intézmények eddig az időpontig jelentik a Hivatalnak - a Hivatal által meghatározott módon - a hozzájuk a központi írásbeli felvételi vizsgákra jelentkezők alapján a feladatlap-igényüket. |
| 11. | 2018. 01. 19. | Az Arany János Tehetséggondozó Programba tartozó intézmények megszervezik a találkozást a programba jelentkezőkkel. |
| 12. | 2018. 01. 20. | Az általános felvételi eljárás kezdete. |
| 13. | 2018. 01. 20., 10.00 | Központi írásbeli felvételi vizsgák az érintett 6 és 8 évfolyamos gimnáziumokban. Központi írásbeli felvételi vizsgák a kilencedik évfolyamra és az Arany János Tehetséggondozó Programba jelentkezők számára az érintett intézményekben. |
| 14. | 2018. 01. 25., 14.00 | Pótló központi írásbeli felvételi vizsgák a 6 és 8 évfolyamos gimnáziumokban, továbbá a kilencedik évfolyamra, valamint az Arany János Tehetséggondozó Programba jelentkezők számára azoknak, akik az előző írásbelin alapos ok miatt nem tudtak részt venni. |
| 15. | 2018. 01. 26. | Az Arany János Tehetséggondozó Programba tartozó intézmények megszervezik a találkozást a programba jelentkező, a pótló írásbelin részt vett tanulókkal. |
| 16. | 2018. 02. 08. | A központi írásbeli felvételi vizsgát szervező intézmények a Hivatal által meghatározott módon értesítik az írásbeli eredményéről a tanulókat. |
| 17. | 2018. 02.09. | Az Arany János Tehetséggondozó Programban részt vevő intézmények a programra benyújtott pályázatok eredményéről - egymás egyidejű előzetes értesítésével és az oktatásért felelős miniszter bevonásával - értesítik az érintett törvényes képviselőket, tanulókat és általános iskolákat. |
| 18. | 2018. 02. 19. | Az általános iskola továbbítja a tanulói jelentkezési lapokat a középfokú iskoláknak, a tanulói adatlapok első példányát pedig a Hivatalnak. (A 6 és 8 évfolyamos gimnáziumba történő jelentkezésről a tanuló közvetlenül is megküldheti a jelentkezési lapot a gimnáziumnak, a tanulói adatlapot a Hivatalnak.) |
| 19. | 2018. 02. 19. | Jelentkezés a rendészetért felelős miniszter által fenntartott rendészeti szakgimnáziumokba. |
| 20. | 2018. 02. 22-03. 13. | A szóbeli meghallgatások az általános felvételi eljárás keretében. |
| 21. | 2018. 03. 14. | A középfokú iskola eddig az időpontig nyilvánosságra hozza a jelentkezők felvételi jegyzékét. |
| 22. | 2018. 03. 21-22. | A tanulói adatlapok módosításának lehetősége az általános iskolában. |
| 23. | 2018. 03. 23. | Az általános iskola eddig az időpontig elzárva őrzi az eredeti, korábban beküldött tanulói adatlap második példányát. A módosító tanulói adatlapot ekkor kell megküldeni a Hivatalnak. |
| 24. | 2018. 03. 28. | A Hivatal elektronikus formában megküldi a középfokú iskoláknak a hozzájuk jelentkezettek listáját ABC sorrendben. |
| 25. | 2018. 03. 28. | A Klebelsberg Központ kijelöli a Köznevelési Hídprogramot a következő tanévtől megvalósító középfokú intézményt vagy intézményeket, és erről tájékoztatja az általános iskolákat. |
| 26. | 2018. 03. 28. | A szakképzésért és felnőttképzésért felelős miniszter, valamint az agrárpolitikáért felelős miniszter kijelöli a Szakképzési Hídprogramot a következő tanévtől megvalósító középfokú tagintézményt vagy intézményeket, és erről a Klebelsberg Központon keresztül tájékoztatja az általános iskolákat. |
| 27. | 2018. 04. 10. | A Hivatal a módosító tanulói adatlapok alapján kiegészíti a jelentkezettek listáját. |
| 28. | 2018. 04. 13. | A középfokú iskola igazgatója az ideiglenes felvételi rangsort - a Hivatal által meghatározott módon - megküldi a Hivatalnak. |
| 29. | 2018. 04. 20. | A Hivatal kialakítja a végeredményt az igazgatói döntések és tanulói adatlapok egyeztetése alapján, és elküldi azt a középfokú iskoláknak (egyeztetett felvételi jegyzék). |
| 30. | 2018. 04. 27. | A felvételt hirdető középfokú iskolák megküldik a felvételről vagy az elutasításról szóló értesítést a jelentkezőknek és az általános iskoláknak. |
| 31. | 2018. 05. 07-18. | Rendkívüli felvételi eljárást kell tartani, ha az általános felvételi eljárás keretében a felvehető létszám 90%-ánál kevesebb tanulót vettek fel. |
| 32. | 2018. 05. 07-08. 31. | A középfokú iskola igazgatója rendkívüli felvételi eljárást írhat ki. |
| 33. | 2018. 05. 18. | A 2017. 05. 18-ig megtartott rendkívüli felvételi eljárást meghirdető iskola igazgatója dönt a felvételi kérelmekről. |
| 34. | 2018. 06. 01. | A benyújtott kérelmek alapján lefolytatott jogorvoslati eljárás befejezése a fenntartónál. |
| 35. | 2018. 06. 18. | Az általános iskola értesítést küld a tanulóról a tanuló állandó lakhelye, ennek hiányában tartózkodási helye szerint illetékes megyeszékhely szerinti járási hivatal, valamint a Klebelsberg Központ részére, amennyiben kezdeményezi a tanköteles tanuló felvételét a Köznevelési Hídprogramba. A Klebelsberg Központ kijelöl legalább egy, a megye területén működő Köznevelési Hídprogramban részt vevő köznevelési intézményt, amely a tanulót felveszi tankötelezettségének teljesítése érdekében. |
| 36. | 2018. 06. 18. | Az általános iskola értesítést küld a tanulóról a tanuló állandó lakhelye, ennek hiányában tartózkodási helye szerint illetékes megyeszékhely szerinti járási hivatal, valamint a Nemzeti Szakképzési és Felnőttképzési Hivatal részére, amennyiben kezdeményezi a tanköteles tanuló felvételét a Szakképzési Hídprogramba. A Nemzeti Szakképzési és Felnőttképzési Hivatal kijelöl legalább egy, a megye területén működő Szakképzési Hídprogramban részt vevő középfokú intézményt, tagintézményt, amely a tanulót felveszi tankötelezettségének teljesítése érdekében. |
| 37. | 2018. 06. 21-23. | Beiratkozás a középfokú iskolákba, valamint a Köznevelési és a Szakképzési Hídprogramba az iskola igazgatója által meghatározott időben. |
| 38. | 2018. 07. 25 -08.10. | Beiratkozás a honvédelemért felelős miniszter fenntartásában lévő, kizárólag a honvédelemért felelős miniszter hatáskörébe tartozó szakképesítésekre való felkészítést folytató szakképző iskolába. |
| 39. | 2018. 08. 01-31. | Beiratkozás a rendészetért felelős miniszter által fenntartott rendészeti szakgimnáziumokba. |
| 40. | 2018. 08. 31. | Pótbeiratkozás a Köznevelési és a Szakképzési Hídprogramra. |

*3. melléklet a … /2017 . (….) EMMI rendelethez*

|  |  |  |  |  |
| --- | --- | --- | --- | --- |
|  | A | B | C | D |
| 1. | I. Az oktatásért felelős miniszter által meghirdetett és finanszírozott tanulmányi versenyek | | | |
| 2. |  | Országos Középiskolai Tanulmányi Verseny | | |
| 3. |  |  | Angol nyelv I. kategória | |
| 4. |  |  | Angol nyelv II. kategória | |
| 5. |  |  | Biológia I. kategória | |
| 6. |  |  | Biológia II. kategória | |
| 7. |  |  | Dráma | |
| 8. |  |  | Filozófia | |
| 9. |  |  | Fizika I. kategória | |
| 10. |  |  | Fizika II. kategória | |
| 11. |  |  | Földrajz | |
| 12. |  |  | Francia nyelv I. kategória | |
| 13. |  |  | Francia nyelv II. kategória | |
| 14. |  |  | Horvát nyelv és irodalom | |
| 15. |  |  | Informatika I. kategória | |
| 16. |  |  | Informatika II. kategória | |
| 17. |  |  | Kémia I. kategória | |
| 18. |  |  | Kémia II. kategória | |
| 19. |  |  | Latin nyelv | |
| 20. |  |  | Magyar irodalom | |
| 21. |  |  | Magyar nyelv | |
| 22. |  |  | Matematika I. kategória | |
| 23. |  |  | Matematika II. kategória | |
| 24. |  |  | Matematika III. kategória | |
| 25. |  |  | Mozgóképkultúra és médiaismeret | |
| 26. |  |  | Művészettörténet | |
| 27. |  |  | Német nemzetiségi nyelv és irodalom | |
| 28. |  |  | Német nyelv I. kategória | |
| 29. |  |  | Német nyelv II. kategória | |
| 30. |  |  | Olasz nyelv I. kategória | |
| 31. |  |  | Olasz nyelv II. kategória | |
| 32. |  |  | Orosz nyelv | |
| 33. |  |  | Román nyelv és irodalom | |
| 34. |  |  | Spanyol nyelv I. kategória | |
| 35. |  |  | Spanyol nyelv II. kategória | |
| 36. |  |  | Szerb nyelv és irodalom | |
| 37. |  |  | Szlovák nyelv és irodalom | |
| 38. |  |  | Szlovén nemzetiségi nyelv | |
| 39. |  |  | Történelem | |
| 40. |  |  | Vizuális kultúra | |
| 41. | II. Az oktatásért felelős miniszter által meghirdetett és támogatott tanulmányi versenyek | | | |
| 42. |  | Országos általános iskolai nemzetiségi tanulmányi versenyek | | |
| 43. |  |  | Nemzetiségi roma/cigány népismeret | |
| 44. |  |  | Horvát nemzetiségi nyelv és irodalom | |
| 45. |  |  | Nemzetiségi horvát népismeret | |
| 46. |  |  | Görög nemzetiségi nyelv és irodalom | |
| 47. |  |  | Nemzetiségi görög népismeret | |
| 48. |  |  | Német nemzetiségi nyelv és irodalom | |
| 49. |  |  | Nemzetiségi német népismeret | |
| 50. |  |  | Román nemzetiségi nyelv és irodalom | |
| 51. |  |  | Nemzetiségi román népismeret | |
| 52. |  |  | Szerb nemzetiségi nyelv és irodalom | |
| 53. |  |  | Nemzetiségi szerb népismeret | |
| 54. |  |  | Szlovák nemzetiségi nyelv és irodalom | |
| 55. |  |  | Nemzetiségi szlovák népismeret | |
| 56. |  |  | Szlovén nemzetiségi nyelv és irodalom | |
| 57. |  |  | Nemzetiségi szlovén népismeret | |
| 58. |  | Művészeti tanulmányi versenyek | | |
| 59. |  |  | Az alapfokú művészeti iskolák tanulói részére | |
| 60. |  |  |  | XIX. Országos Lubik Imre Trombitaverseny |
| 61. |  |  |  | XV. Országos Friss Antal Gordonkaverseny |
| 62. |  |  |  | IX. Országos Jeney Zoltán Fuvolaverseny |
| 63. |  |  |  | IX. Országos Gitárverseny |
| 64. |  |  |  | IX. Országos Rácz Aladár Cimbalomverseny |
| 65. |  |  |  | VI. Országos Hárfaverseny |
| 66. |  |  |  | IX. Országos Maros Gábor Ütőhangszeres szóló- és duóverseny |
| 67. |  |  |  | XI. Országos Zongora Négykezes és Kétzongorás Verseny |
| 68. |  |  |  | XII. Országos Mélyrézfúvós Verseny |
| 69. |  |  |  | IV. Elektroakusztikus-zenei Verseny |
| 70. |  |  |  | VI. Országos Harmonikaverseny |
| 71. | III. Országos Jazz-zenei Verseny |
| 72. |  |  |  | VI. Országos Textil-, Bőr- és Kézműves Verseny |
| 73. |  |  |  | VII. Országos Festészetverseny |
| 74. |  |  |  | VI. Országos Társastáncverseny (csoportok és táncospárok részére) |
| 75. |  |  |  | VI. Országos Modern-, kortárs tánc Verseny |
| 76. |  |  |  | VI. Országos Néptáncverseny (szóló és páros) |
| 77. |  |  | A művészeti szakgimnáziumok és szakközépiskolák részére | |
| 78. |  |  |  | VII. Országos Énekverseny |
| 79. |  |  |  | X. Országos Zenekari Verseny |
| 80. |  |  |  | VI. Hárfaverseny |
| 81. |  |  |  | V. Országos Népzenei Verseny |
| 82. |  |  |  | XVI. Országos Zongoraverseny |
| 83. |  |  |  | XV. Országos Oboa- és Fagottverseny |
| 84. | VIII. Országos Néptáncverseny (szólótánc) |
| 85. |  |  |  | XXVII. Országos Rajzverseny |
| 86. |  |  |  | II. Országos Festészetverseny |
| 87. |  |  |  | XXI. Országos Mintázásverseny |
| 88. |  | Diákolimpiai sportversenyek alapfokú és középfokú köznevelési intézmények tanulói részére | | |
| 89. | III. Az oktatásért felelős miniszter által anyagilag támogatott tanulmányi versenyek | | | |
| 90. |  | Kazinczy-díj Alapítvány Péchy Blanka emlékére tanulmányi versenyei | | |
| 91. |  | „Szép Magyar Beszéd” verseny az 5-8. évfolyamos tanulók számára | | |
| 92. |  | „Szép Magyar Beszéd” verseny a középfokú intézményekben tanulók számára | | |
| 93. |  | „Édes anyanyelvünk” Országos nyelvhasználati verseny | | |
| 94. |  | Sajátos nevelési igényű tanulók tanulmányi versenyei | | |
| 95. |  |  | Hallássérült tanulók XXXII. országos Hanyvári Pál kommunikációs emlékversenye | |
| 96. |  |  | Hallássérültek XXXVI. Borbély Sándor országos tanulmányi versenye | |
| 97. |  |  | A tanulásban akadályozott tanulók nevelését, oktatását ellátó általános iskolák tanulóinak XLIII. országos komplex tanulmányi versenye | |
| 98. |  |  | XXXIV. Koncz Dezső országos tanulmányi verseny az értelmileg akadályozott tanulók nevelését, oktatását ellátó általános iskolák diákjai számára | |

*4. melléklet a ... /2017. (.... ) EMMI rendelethez*

|  |  |  |
| --- | --- | --- |
|  | A | B |
| 1. | Az országos mérés, értékelés alapján meghatározott tanulói képességszint-határok A tanulók képességszintjeinek határai a standard képességpontok skáláján (A képességszintek határértékeire eső képességpont esetén a tanuló teljesítményét a magasabb képességszintbe kell sorolni.) | |
| 2. | Matematika (egységesen a 6., a 8. és a 10. évfolyamon) | |
| 3. |  | 1. alatti szint: 1168-ig |
| 4. |  | 1. szint: 1168-1304 |
| 5. |  | 2. szint: 1304-1440 |
| 6. |  | 3. szint: 1440-1576 |
| 7. |  | 4. szint: 1576-1712 |
| 8. |  | 5. szint: 1712-1848 |
| 9. |  | 6. szint: 1848-1984 |
| 10. |  | 7. szint: 1984-től |
| 11. | Szövegértés (egységesen a 6., a 8. és a 10. évfolyamon) | |
| 12. |  | 1. alatti szint: 1071-ig |
| 13. |  | 1. szint: 1071-1211 |
| 14. |  | 2. szint: 1211-1351 |
| 15. |  | 3. szint: 1351-1491 |
| 16. |  | 4. szint: 1491-1631 |
| 17. |  | 5. szint: 1631-1771 |
| 18. |  | 6. szint: 1771-1911 |
| 19. |  | 7. szint: 1911-től |